Rick és Morty 1x06 - Rick szerelmi bájitala Fordította: Ingorion
Vagina igazgató beszél. Ne hagyjátok, hogy a név megtévesszen.
Én vagyok a főnök, és szeretnélek emlékeztetni titeket, hogy ma este lesz
a minden évben megrendezésre kerülő influenza bál.
Nem tudom még hányszor kell ezt elmondanom,
de ha betegek vagytok, inkább maradjatok otthon.
Szia!
Az influenza bál az óvatosságról és nem az ünneplésről szól.
Nem kérkedünk halott csecsemőkkel húsvét idején.
Oké. Na, hajrá!
Szia, Jessica!
Mi újság, Morty?
Hát te meg mit csinálsz?
Izé...
Várj, várj.
Te... beszélni akartál vele?
Hát... Megfordult a fejemben.
Haver, maradj a saját súlycsoportodnál.
Nézd már meg milyen dögös!
Nem olyannak tűnsz, aki gazdagabb környékek nagyobb iskoláinak
legszebb csajaira nyomulhatna.
Kösz szépen, Brad.
Messzire tudom dobni a labdát.
Mézes-mázos szavakat akarsz? Akkor gyere össze egy nyelvésszel.
Rá se ránts, Morty.
Te egy jó gyerek vagy, amivel igaz, hogy most nem jár semmi féle prémium,
de majd neked is lesz barátnőd, miután Brad kijött a formából.
Nem érted a lényeget, apa.
Nekem nem kell más lány. Nekem csak Jessica kell.
Emlékszem, mikor én éreztem így egy fiatal lány iránt, aki az édesanyád.
És ez nem csak egy városi legenda.
Édesanyád volt az én Jessicám.
Emlékszem mikor először megláttam, arra gondoltam, hogy...
"Teherbe kéne ejtenem, hogy aztán muszáj legyen hozzám jönnie."
Már megbocsáss, Rick, de ez nem helyénvaló.
Bocsáss meg kérlek, nyugodtan add elő a történetet,
amiben megdöngetted a lányomat mikor még csak középiskolás volt.
Nem hiszem, hogy ettől a fickótól kéne szerelmi tippeket kérned, Morty.
A házassága pengeélen táncol.
A házasságom üzeni, hogy remekül van, köszöni szépen.
Jerry, ez a te házad, minden úgy van, ahogy te mondod,
de a vak is látja, hogy Beth-nek elege van.
Semmi okom, hogy érdekeljen, de még nekem is szemet szúrt.
Ugyan már, Rick!
Nem beszélj így a szüleimről.
Figyelj, Morty, sajnálom, hogy tőlem kell megtudnod, de a szerelem
csak egy kémiai reakció, ami ráveszi az állatokat, hogy párosodjanak.
Eleinte erős érzés, Morty, aztán lassan elhalványul,
és nem marad más, csak egy kudarcra ítélt házasság.
Beleestem ebbe a hibába, akárcsak a szüleid.
Törd meg a körforgást, Morty.
Légy több, és koncentrálj a tudományra.
Oké, megyek és beöltözök a bálra.
Én meg megyek és... megnézem mi a helyzet édesanyáddal.
Morty, ideadnád a csavarhúzót?
Mindjárt kész lesz az ion-szabályzóm, Morty.
Remek lesz.
Figyelj csak, Rick.
Tudod, emlékszel arra, amit az előbb mondtál a szerelemről?
Hogy csak egy kémiai reakció.
Arra gondoltam, hogy kotyvaszthatnál valami kémiai cuccot
amivel ha érintkezik Jessica, akkor rögtön szerelembe esik velem.
Tehát készíthetnél valamiféle szerelmi bájitalt?
Morty, ennél hasznosabban is eltölthetem az időmet.
Rangomon aluli. Add ide a csavarhúzót.
Tudod mit? Nem, Rick!
Nem adom oda a csavarhúzót.
Nem adok oda soha többé semmit, Rick!
Mindig mindenben segítek neked.
De velem mi van, Rick?
Miért nem tudsz legalább egyszer segíteni nekem?
Gyorsan felnőttél, Morty.
Túl gyorsan lettél egy hatalmas tüske a seggemben.
Ezt itt úgy hívják, oxitocin. Egy hörcsögből nyertem ki.
Tudod mi az a hörcsög, Morty?
Tudod mi az a hörcsög?
Egy rágcsáló, ami egy életre választ párt magának, Morty.
Ha ez a vegyület egy emlős agyába kerül,
akkor az egyén szerelmes lesz.
Jól van, Morty, már csak kombinálnom kell a DNS-eddel.
Hát, rendben van.
Csak egy hajszál, Morty. Csak egy hajszálra van szükségem.
Ez nem a "Trónok harca".
Jól van, Morty.
Akárkibe is kened bele az anyagot, szerelmes lesz beléd élete végéig.
- Most boldog vagy, Morty? - Még szép!
Köszi szépen, nagyapa!
Nincs semmi veszélyes mellékhatás, igaz?
Mégis minek nézel te engem?
Használd nyugodtan, Morty. Halálbiztos.
Kivéve, ha a lány influenzás.
- Beth, szeretsz te még engem? - Miféle kérdés ez?
"Igen" vagy "nem"-féle.
Jerry, szeretnéd, hogy a hajléktalanoknak legyen otthonuk?
- Igen. - Építeni fogsz nekik házat?
- Nem. - Akkor minek mondtál "igen"-t?
Várj, engem szeretni a ház vagy a hajléktalanok metaforája?
Téged szeretni munka, Jerry, kemény munka.
Mint egy hajléktalan szállót építeni: senki sem akarja csinálni,
néhány ember mégis rászánja magát.
Szóval mit mondasz? Nem látod, hogy most is dolgozom?
Szerinted ez a beszélgetés nem igényel erőbefektetést részemről?
Gondolom igen.
Akkor nyilván a magam módján szeretlek, nem igaz?
Ne kérdezgesd, és akkor talán még jobban foglak szeretni.
A fenébe, szükségük van rám a ló-kórházban.
Ilyen későn?
Most tartották meg a Csillagfény-derbit.
Hét ló megsérült, és Davin most maga állja a sarat.
Davin.
Davin! Davin!
Szia, Jessica!
Ó, jaj, bocsika!
Istenem!
Morty.
Nagyon helyes vagy ma este.
Hű, köszi.
Szeretlek, Morty.
Annyira szeretlek, hogy az már fáj.
Ó, Istenem!
Én is szeretlek, Jessica!
Ez a kis köcsög zaklat téged, Jessica?
Hagyd őt békén, te bunkó!
Szerelmes vagyok belé.
Sokkal férfiasabb, mint amennyire te valaha is leszel.
Jaj, Morty.
Annyira sajnálom.
Semmi gond, Brad.
Van benned valami különleges, Morty, valami nagyon különleges.
- Aha, értem. - Na elég legyen.
Engedd el.
- Takarodj! - Csak vele szeretnék lenni.
Elég legyen, Bradley!
Nem akarjuk, hogy megrántsd a karod, amivel a labdát dobod.
De Vagina igazgató, kérem!
Sose hagyj el, Morty. Soha!
Persze.
Mármint persze, hogy nem hagylak el.
Mit gondolsz, mi volt ez az előbb?
Kit érdekel? Ölelj át.
Engedjenek el! Szeretlek, Morty!
Engedjenek el!
Morty!
Egész éjszaka egyedül lesz azzal az ürgével.
Igen, és egy ló belsejében fognak turkálni.
Nem valami romantikus.
Nos, Summer, az is könnyen lehet, hogy az egész háttér sztorit csak kitalálta.
Talán pont Davin az, aki benne turkál.
Nagyapa, ez gusztustalan. Az anyámról beszélsz.
Nekem meg a lányom, Summer.
Magasabb rangom van mint neked.
Vagy a család nem jelent semmit, és felesleges ilyesmivel dobálózni.
Nem válaszol az üzeneteimre.
Nyugi, apa.
A féltékenység nem imponál a nőknek.
Vajon ez miért lehet?
Annak nem írnak vissza, akit éppen megcsalni készülnek.
Oké, nos... Elmegyek. Fagyizom egyet.
És lehet beugrom a kórházba... Hogy támogassam a feleségem.
A magabiztosságommal.
- Istenem, nagyapa, akkora pöcs vagy. - Bocs, Summer,
de a véleményed nem sokat jelent nekem.
Miért nem vagy a bálon, amiért mindenki úgy meg van őrülve?
Francba vele. Nem akarok megbetegedni.
- Influenza járvány van. - Tényleg?
- Igen. - Ajaj.
Kérlek, csak ezt ne tedd tönkre.
Csináld, Morty. Csináld!
Tépd le a ruháim, és tégy magadévá!
Nem mehetnénk egy meghittebb helyre?
Jessica, fogd vissza magad!
Nem érdemled meg Morty génjeit.
* Szeretem Mortyt, remélem ő is engem *
* Szeretném őt átkarolni *
* Majd magamban érezni *
Az ördögbe!
Morty!
Morty, gyere! El kell tűnnünk innen.
Nem fogod elhinni, mert még sosem történt meg, de hibát követtem el.
Gyere, Morty. Mennünk kell!
Morty!
- Jól vagy? - Megvagyok!
Remek.
Ha bármi történne veled, megölném magam.
Nagyon szeretlek, kicsikém!
Morty, megbeszéltük az igazgatóval,
és mindketten belemennénk egy édes hármasba.
Nem tudtam róla, mikor neked adtam a szérumot,
hogy Jessica influenzás.
Sokat segített volna, ha elárulod, Morty.
Mi a fene folyik itt, Rick?
Szerinted?
A bájital egyesült a vírussal.
Levegőn keresztül terjed, Morty.
A francba is, most mihez kezdünk, Rick?
Minden okés lesz, Morty, nyugi.
Kifejlesztettem az ellenszert.
Imádkozó sáskából nyertem ki.
Az imádkozó sáskák a hörcsögök szöges ellentétei, Morty.
Kiválasztanak egy társat, aztán a közösülés után...
Lefejezik a partnerüket. Ez a rituáléjuk.
Nagyon kegyetlen, és a hörcsögök sosem tennének ilyet.
Ebben nincs szerelem.
A kivonatot egy még fertőzőbb vírussal kevertem.
Semlegesíti az előző szer hatását, Morty.
Mindjárt vége lesz az egésznek.
Morty!
És tudom, hogy nem kérdezted, Morty, de...
Nem akarok szexelni veled.
Ezek a szérumok nem hatnak azokra, akikkel közös géneken osztozol.
Morty!
Néha a tudomány inkább hasonlít művészetre, mintsem tudományra.
Sok ember nem érti ezt meg.
Ez ugye csak egy vicc?
Helló!
Morty!
Te nem Morty vagy!
Hozd ide Mortyt!
Senki sem ölhet meg, amíg rajta nem kapom a feleségem egy másik férfival.
Lefeküdtem Billyvel.
De már amúgy is terhes voltál!
Igen, szóval mi baj történhetne?
Megszakítjuk a "Terhes csecsemő" című adásunkat.
Ne már!
Híreink vannak: Morty Smith holléte még mindig ismeretlen.
Mi a franc?
Csak abban lehetünk biztosak, hogy mennyire aranyos.
Annyira szeretem. Le szeretnék vele feküdni, aztán leharapni a fejét.
Sokkal jobban szeretem, mint te, Harold!
Csak szeretnéd, te hülye kurva!
Morty az enyém!
Egymásnak lettünk teremtve.
Morty!
Hol van Morty?
Jézusom, Rick. Az egész világ megfertőződött!
Igen, nagyon durván terjed.
Igazán kitettem magamért.
Kitettél magadért?
Ugye viccelsz, Rick?
Ez nincs rendjén!
Nem elég, hogy mindenki szexelni akar velem,
de az aktus után meg is akarnak enni.
Nem is tudom, hogy gondolhattam ezt komolyan.
A sáskák mint a hörcsögök ellentétei?
A DNS szerkezete azért ennél kicsit bonyolultabb.
De tudod mit, Morty?
Ez megteszi majd a hatását, aranyom.
Koala, csörgőkígyóval, csimpánzzal, kaktusszal
cápával, golden retrieverrel és egy csipetnyi dinóval vegyítve.
Ezek így együtt alkotják az embert.
Ennek semmi értelme, Rick.
Hogy alkotnák már ezek az embert?
Mi az, Morty, mutassam meg a számításaimat?
Bocs, de te lennél kettőnk közül a tudós,
vagy csak a kölyök, aki meg akart fektetni egy csajt?
Örülök, hogy megmentettük az összes lovat,
de kissé rosszul érint, hogy máris végeztünk.
Igen, tényleg kielégítő munka volt.
Áh, ez sokkal több mint munka.
Szeretek abban a steril szobában lenni, elzárva a külvilágtól.
Csak ilyenkor tudok igazán gondolkodni... és érezni.
Most mit csinálsz?
Afrikai törzsi zenét játszok neked.
És te mit csinálsz egy ilyen hosszú este után?
Izé, jobb ha most megyek.
Jerry nagyon komoly SMS-eket küld nekem.
Beth...
Mi az, Davin?
Csak azt szeretném tudni...
Milyen érzés megfürdetni a fiadat?
Mi?
Milyen illatú Morty bőre?
Puhák a...
Puhák az intim részei?
Engedj el, Davin!
Vigyél Mortyhoz.
Te nem Morty vagy.
Nem.
Mr. Feszítővas vagyok, és itt van a barátom, aki szintén egy feszítővas.
Ez... hülyeség.
Tényleg?
Nézd meg, téged hová juttatott az eszed.
Jerry! Hál' Istennek!
Istennek?
Isten rovar-szörnyetegekké változtatja az embereket, Beth.
Én pedig halálra verem őket.
Nekem köszönd meg.
Köszönöm, Jerry.
Köszönöm.
Jól nézd meg magadnak őket, Morty,
mert ha egyszer meghúzom ezt a kart, minden visszaáll a normál kerékvágásba.
Csináld már!
Morty, semmi okunk nincs a sietségre.
Ha én azt mondom, minden rendben lesz.
Minden.
Tudod, igazán élvezhetnénk még egy kicsit.
Mármint nézd már meg mennyire király ez az egész.
Mikor fogsz megint hasonlót látni, Morty?
Jól nézd meg. Nagyon baró.
- Nagyon érdekes. - Ennyi volt, Rick!
Meghúzom a kart.
Na mi az, Morty?
Úgy látszik egyikünknek igaza volt, a másik meg tévedett.
Elég hülyének érzed most magad, mi?
Lefogadom, hogy a világ leghitványabb alakjának tartod magad,
mert meg mertél kérdőjelezni, igaz, Morty?
Rick, valami nem stimmel.
Igen, veled.
- Veled nem stimmel valami. - Nem, nem!
Nézd már, te idióta!
Lefogadom, most örülsz, Morty.
Biztos ez életed legszebb napja.
Úgy érzed te vagy "Én Megmondtam Város" polgármestere.
Szívesen.
Kapaszkodj!
Az a puska bárcsak a péniszem lenne.
Ha az volna, nyugodtan hívhatnál Ernest Hemingwaynek.
Nem értem, de nincs is rá szükségem.
Anya! Apa!
- Summer! - Summer!
- Hol van Morty? - Nem tudom.
Szerintetek a nagyapának van ehhez az egészhez köze?
Nem szép dolog ilyesmit felételezni, Summer.
Nem szép dolog? Hagyjál már.
Egy önző, felelőtlen seggfej, aki elhagyta az anyámat.
Egy igazi férfi kiáll az asszonya mellett.
Morty fiam, tényleg cronenberggé változtattam a világ lakosságát, mi?
Egy egész planétányi cronenberg sétálgat az utcákon, Morty.
Legalább már nem szerelmesek beléd többé.
Ez egy hatalmas lépés a jó irányba.
Istenem!
Ez egy rémálom.
Hogy lehettél ilyen felelőtlen, Rick?
Én felelőtlen?
Csak azt akartam, hogy add oda azt a csavarhúzót, Morty!
Te akartad, hogy csináljak egy kanossá tévő italt, hogy kedvedre
malackodhass azzal a szegény lánnyal az iskoládban.
Szóval ugye csak viccelsz, Morty?
Az én hibámmá próbálod tenni az egészet?
Egy kis féreg vagy, Morty.
Egy visszataszító kis... féreg vagy!
Jól van, igaz.
Hallgatnom kellett volna rád, mikor visszautasítottad a szérum elkészítését.
Elfogadom, hogy én is bűnös vagyok, Rick.
De mondok neked valamit!
Neked is be kell látnod, hogy bűnös vagy!
Nem én csesztem el a bájitalt.
Nem én vagyok az, aki minden ok nélkül összekevert
egy rakás hülyeséget, aminek hála cronenbergek születtek.
Ezt helyre kell hoznod, Rick!
Jól van, Morty.
Elég nagy slamasztikába kerültünk,
de van egy megoldásom vészhelyzetek esetére,
amivel visszaállíthatok mindent, fogjuk rá, hogy a megszokottba.
Ezt vedd fel addig Morty, míg végzek egy kis felderítést.
VÉGET ÉRT A JÁRVÁNY
Meg kell mondjam, Rick,
tényleg előhúztad a nyuszit a kalapból ezúttal.
Tényleg azt gondoltam, hogy a világ ezzel véglegesen tönkrement,
de te most is megoldottad, mint mindig.
Nagy mázlink volt.
Ugyan már, Morty.
Ehhez semmi köze a szerencsének.
Király vagyok. Ezért van minden rendben.
És most, Morty, mit mondasz kisöreg?
Ide adod azt a csavarhúzót,
hogy befejezhessem az ion-szabályzómat?
Persze, Rick.
Itt van a csavarhúzó.
Jól van, Morty.
Köszönöm szépen.
Megcsavarjuk egyszer... Megcsavarjuk még egyszer, és...
Rendben, Morty, itt is vagyunk.
Istenem, Rick!
Ezek mi vagyunk?
Meghaltunk!
Mi folyik itt, Rick? Teljesen kiakadtam!
Nyugi, Morty.
Nézz rám, és nyugodj meg, Morty!
Nem, ezt nem bírom elviselni.
- Nyugi, Morty. - Ezt nem bírom, Rick!
- Nyugi van, Morty. - Ez nem lehet igaz.
Meg kell nyugodnod, Morty.
Kuss legyen, és rám figyelj!
Semmi gond. Minden rendben.
Végtelen számú valóság van, Morty,
és némelyikben szerencsém volt,
és sikerült minden visszacsinálnom olyanra, mint amilyen régen volt.
Csak meg kellett találnom az egyik ilyen világot,
amiben mellesleg meg is halunk ez idő tájt.
Annyit kell tennünk, hogy átvesszük a halott énünk helyét, és minden rendben.
Nem maradtunk le semmiről, Morty.
- Most pedig segíts a testekkel. - Ez kész őrület.
Morty, én viszem magamat, te vidd magadat.
Szerintem így korrekt, ez az igazi tehermegosztás.
Rick, mi van a világgal, amit magunk mögött hagytunk?
Mi van azzal a világgal, ahol Hitler megtalálta a rák ellenszerét, Morty?
Nem is kell gondolni rá.
Ezt amúgy sem játszhatjuk meg minden héten.
Maximum háromszor vagy négyszer egész életünkben.
Most kapd fel a holttested, és gyere.
Ne vesztegessük az időt.
Gondolom eszedbe sem jut, de ha nem cseszem el ezt az egészet ennyire,
most mi feküdnénk itt holtan, szóval ismételten: szívesen.
A cápáról azt kell tudni, hogy...
Élettelenek a szemei... feketék, akár egy babának.
Mikor a közeledbe jön, addig nem tágít, míg meg nem harap,
aztán a vér vörösre festi a vizet, és...
Gondolkoztál már azon mi történt Rickkel és Mortyval?
Néha eszembe jut.
Szégyellem elismerni, de most, hogy elmentek, végre boldog vagyok.
Itt vagyunk, Cronenberg Morty.
Ez egy olyan világ, ahol mindenki cronenberggé változott.
Be tudunk majd illeszkedni, Cronenberg Morty.
Olyan lesz, mintha el sem hagytuk volna a Cronenberg világot.
Igaz, Cronenberg Rick, de az igazat megvallva, hiányozni fog a cronenberg
világ, mert ott a kezdetektől fogva mindenki cronenberg volt, mint mi.
Bár ne módosítottuk volna a világunk genetikáját,
és nem változtattunk volna mindenkit normál emberré.
Ne aggódj az ilyen dolgok miatt, Cronenberg Morty.
Inkább érezzük magunkat otthon, jó?
Fordította: Ingorion https://twitter.com/Ingorion